kardosdrur/scandi-wiki huggingface dataset:
Rold Gammel Kro

Rold Gammel Kro er en af landets ældste kroer. Den blev Kgl. Privilegeret ved forordning af Kong Frederik 5. i året 1747.

Gennem tiderne har Rold Gammel Kro haft mange ejere. Bedst kendt blandt disse ejere er cirkusslægten Miehe, der ejede kroen i perioden 1895-1918. Det fortælles, at købet skyldtes en tilfældighed, idet Mieherne en stormfuld efterårsaften søgte logi for natten på kroen, men blev afvist på grund af deres miserable udseende efter den lange tur med hesteforspændte køretøjer i en forrygende snestorm. Det kunne have kostet privilegiet, men i stedet mødte Mieherne kort tid efter op, og opildnet af den tidligere hændelse købte de kroen og erhvervede herved den ejendom, der gennem mange år blev vinterhi for det efterhånden velkendte cirkus.

Det landskendte ridehus i umiddelbar nærhed af kroen blev opført i denne periode, og senest i 1987 er der opført et cirkusmuseum i tilknytning dertil. Begge bygninger er i øvrigt efter sigende de eneste af deres art i verden.

Kroen huser tillige mindemuseum for den folkekære sanger og komponist Jodle Birge

Eksterne henvisninger 
 Rold Gammel Kros hjemmeside

Kroer i Danmark
Bygninger, konstruktioner og anlæg i Mariagerfjord Kommune
Leopold 2. (Tysk-romerske rige)

Leopold 2. (5. maj 1747 – 1. marts 1792) var kejser af det tysk-romerske rige og regent i de Habsburgske Arvelande fra 1790 til 1792. Inden han blev kejser var han storhertug af Toscana fra 1765. Han var søn af Maria Theresia af Østrig og den Tysk-romerske kejser Frans 1. Stefan, og bror til Kejser Josef 2. og Dronning Marie Antoinette af Frankrig.

Biografi 

Leopold blev født den 5. maj 1747 i Wien som den tredje søn af Maria Theresia af Østrig og den Tysk-romerske kejser Frans 1. Stefan. 

Leopold overtog i 1765 storhertugdømmet Toscana efter sin far. Han var som broderen Josef 2. grebet af oplysningstidens ideer og indførte i Toscana reformer i samme stil som denne forsøgte i de østrigske lande. Han var imidlertid klogere og mere diplomatisk end denne.

Ved broderens barnløse død i 1790 blev han kejser, og overlod Toscana til sin yngre søn Ferdinand. Den uro, der herskede i de østrigske lande efter Josefs regeringsperiode, dæmpede han med klog eftergivenhed, ligesom han opgav planen om at skabe en østrigsk enhedsstat. I udenrigspolitikken stræbte han efter fred, og undslog sig længe for at støtte søsteren Marie-Antoinette i Frankrig med våben, og sluttede sig først kort før hendes død til den 1. koalition.

Ægteskab 
Leopold blev gift per stedfortræder den 16. februar 1764 i Madrid med prinsesse Maria Ludovika af Spanien (1745-1792), datter af Karl 3. af Spanien. Vielsen blev bekræftet med deltagelse af brudgommen selv 
den 5. august 1764 i Innsbruck. De fik 16 børn.

Anetavle

Se også 

 Tidslinje over nogle europæiske regenter i det 18. århundrede 

|-

|-

|-

Huset Habsburg-Lothringen
Tysk-romerske kejsere
Konger af Ungarn
Konger af Bøhmen
Storhertuger af Toscana
Katolske monarker
Østrigere i 1700-tallet
Personer fra Wien
Konger af Kroatien
Anton Rubinstein

Anton Grigorevitj Rubinstein (Анто́н Григо́рьевич Рубинште́йн) (født 28. november 1829, død 20. november 1894) var en russisk komponist.

Rubinstein var en uhyre produktiv komponist i så godt som alle genrer. Han var som pianist af næsten samme ry som Liszt. Hans musik er i de sidste 100 år meget sjældent blevet opført, men de fleste vil nok alligevel genkende hans melodi i F og hans romance i Es. Det 20. århundrede har været antiromantisk, og det er den bedste forklaring på, at han er blevet glemt. Det spiller imidlertid også ind, at han aldrig har ønsket at komponere national russisk musik, og at han hverken ville knytte sig til Liszt- eller Brahms-fløjen i den romantiske krig. Han er således svær at placere.

Hans 4. klaverkoncert er blevet indspillet af hans elev Josef Hofmann og af flere andre. Her hører man tydeligt, at Rubinstein var Tjajkovskijs lærer, og koncerten foregriber tydeligt Tjajkovskijs og Rakhmaninovs klaverkoncerter. Liszt-pianisten Leslie Howard er begyndt at indspille en række af Rubinsteins klaverværker. I begyndelsen af 1900-tallet var det en selvfølge at spille Rubinstein; Sjaljapin har indsunget ham, og Rakhmaninov og Paderewski har indspillet nogle af hans klaverværker.

Rubinsteins moder kendte Felix Mendelssohn, og Rubinstein kan bedst beskrives som en komponist mellem Mendelssohn og Tjajkovskij. 

Rubinstein grundlagde Ruslands første konservatorium i Sankt Petersborg (Sankt Petersborg Konservatorium) og hans broder, Nicolaj, grundlagde det næste i Moskva, Moskva musikkonservatorium). 

Da Rubinstein stadig blev opført, var det ud over den 4. klaverkoncert hovedsageligt den 2. symfoni, Oceansymfonien og hans opera, Dæmonen, der blev opført flittigt. Han skrev bla. 6 symfonier og 5 klaverkoncerter

Anton Rubinstein er ikke i familie med pianisten Arthur Rubinstein, der i øvrigt har indspillet noget af Anton Rubinstein.

Udvalgte værker 

 Symfoni nr. 1 (i F-dur) (1850) - for orkester
 Symfoni nr. 2 Ocean (i C-dur) (3 versioner: (1851, 1863, 1880) - for orkester
 Symfoni nr. 3 (i A-dur) (1854-1855) - for orkester
 Symfoni nr. 4 Dramatisk (i d-mol) (1874) - for orkester
 Symfoni nr. 5 (i g-mol) (1880) - for orkester
 Symfoni nr. 6 (i a-mol) (1886) - for orkester
 Klaverkoncert nr. 1 (i e-mol) (1850)
 Klaverkoncert nr. 2 (i F-dur) (1851)
 Klaverkoncert nr. 3 (i G-dur) (1853-1854)
 Klaverkoncert nr. 4 (i d-mol) (1864)
 Klaverkoncert nr. 5 (i Es-dur) (1874)

Eksterne henvisninger 

 
 

Komponister fra Rusland
Russere i 1800-tallet
Borgerligt ombud

Borgerligt ombud er en opgave, man som borger har pligt til at tage del i.

Der er en række hverv, som er borgerlige ombud:
 Kommunalbestyrelsesmedlem (betegnes også byrådsmedlem)
 Regionsrådsmedlem (erstattede 1. januar 2007 opgaven som amtsrådsmedlem)
 Skolebestyrelsesmedlem (er ikke længere et borgerligt ombud efter skolereform af 2013)
 Medlemskab af skatteankenævnet
 Domsmand
 Nævning
 Tilforordnet vælger

Derimod regnes det ikke som borgerligt ombud at være:
 Værnepligtig
 Skattepligtig eller
 Undervisningspligtig
 Medlem af ældreråd
 Medlem af menighedsråd
 Medlem af Folketinget

Afskaffelse af borgerligt ombud ved lokale valg 
Den 25. februar 2015 foreslog økonomi- og indenrigsminister Morten Østergaard, at Folketinget afskaffer pligten til at lade sig opstille til kommunale og regionale valg. Begrundelsen var, at borgerligt ombud i praksis ingen betydning har ved disse valg. Forslaget blev ikke gennemført.

Sproglig note 
Begrebet borgerligt ombud bruges ikke direkte i de love (kommunalvalgloven, folketingsvalgloven, retsplejeloven) som fastlægger borgernes pligter, men det bruges i omtale af bestemmelserne, f.eks. i fremsættelsen af regeringens forslag til afskaffelse af borgerligt ombud ved lokale valg i 2015. Den Store Danske Encyklopædi anfører, at betegnelsen borgerligt ombud er forældet, og at det i dag blot hedder ombud.

Referencer 

Borgerpligter
Synapse

En synapse er en kontaktflade mellem to nerveceller, hvorigennem impulser kan overføres. Synapsen bidrager til kommunikation i nervesystemet og tillader også integration af information fra andre impulskilder. Synapsen kan inddeles i en præ- og en postsynaptisk del, som sidder på hhv. den præ- og den postsynaptiske celle. Rummet mellem de to celler kaldes synapsespalten.

Der findes to forskellige typer af synapser: 

 I en kemisk synapse er synapsespaltens bredde mellem 20 og 40 nm, og impulser overføres ved hjælp af neurotransmittere, der frigøres fra den præsynaptiske celle, og binder sig til receptorer på den postsynaptiske celle. 

 I en elektrisk synapse  er synapsespalten smallere, og impulser overføres i form af ioner gennem små kanaler fra den præsynaptiske celle til den postsynaptiske.

Kilder

Se også 

 Neurotransmission

Nervesystemets anatomi
Fysiologi
Suderø

Suderø kan have flere betydninger:

 Suðuroy er det danske navn for en færøsk ø.
 Suderø (Smålandsfarvandet) er en ø i Smålandsfarvandet nordvest for Falster.
Hispaniola

Hispaniola er en vestindisk ø, en af de Store Antiller, og er delt mellem Haiti og den Dominikanske Republik.

Øens højeste punkt – og det højeste punkt i Vestindien – er Pico Duarte i den Dominikanske Republik.

Øen er verdens niende mest befolkede ø.

Caribiske øer
Haiti
Dominikanske Republik
Øer som er delt mellem to lande
Manilahamp

Manilahamp eller manila er fibre, som udvindes af en plante i banan-slægten, Tekstil-Banan (Musa textilis). Fibrene er lange, lyse, smidige og stærke, næsten lige så stærke som hampefibre, og de er meget modstandsdygtige over for vand.

Tovværk af manilahamp behøver derfor ikke at behandles med tjære.

Naturfibre
Banan-slægten
Musa

Musa har flere betydninger:

 Musa, en udbredt i Afrika, men flere af arterne dyrkes overalt i troperne
 Lancia Musa, en MPV-model fra Lancia
 Ahmed Musa, en fodboldspiller fra Nigeria
 Željko Musa, en kroatisk håndboldspiller
Regen

Regen er også et tysk ord som betyder regn. Ordet regen har flere specialiseringer:
 Regen (by) - by i Tyskland
 Regen (distrikt) - distrikt byen Regen
 Landkreis Regen
 Regen (flod) - flod i Tyskland
 Ivan Regen - også kendt som Johann Regen

Regen er også en forkortelse for regeneration/regenerative:
 Regenerativ bremsning
 Superregenerativ modtager

Se også 
 Regensburg
Vejbred

Vejbred (Plantago) er en planteslægt med ca. 200 arter, der er oprindelig udbredt i Europa, Nordafrika og Asien, men flere af arterne er nu naturaliseret over det meste af Jorden. Slægtens planter har rosetstillede, helrandede og buenervede blade. Blomsterne sidder i aks- eller hovedformede stande. De enkelte blomster er små med udstående kronbladflige. Her nævnes kun de arter, som findes vildtvoksende i Danmark.

 Dunet vejbred (Plantago media)
 Dværgvejbred (Plantago tenuiflora)
 Fliget vejbred (Plantago coronopus)
 Glat vejbred (Plantago major)
 Grenet vejbred (Plantago arenaria)
 Lancetvejbred (Plantago lanceolata)
 Strandvejbred (Plantago maritima)
 Loppefrøvejbred (Plantago ovata)

 Plantago afra
 Plantago albicans
 Plantago amplexicaulis
 Plantago aristata
 Plantago asiatica
 Plantago australis
 Plantago cordata
 Plantago debilis
 Plantago depressa
 Plantago elongata
 Plantago erecta
 Plantago hawaiensis
 Plantago lagopus
 Plantago macrocarpa
 Plantago patagonica
 Plantago princeps
 Plantago pusilla
 Plantago rhodosperma
 Plantago rugelii
 Plantago sempervirens
 Plantago serraria
 Plantago subnuda
 Plantago uniflora
 Plantago virginica

Nytteplanter
Oswaldtwistle

Oswaldtwistle er en by ved Leeds and Liverpool kanalen i Lancashire, England med  indbyggere, ca. 5 km ØSØ for Blackburn.

I 1750 fødtes Sir Robert Peel, fabrikant, baron og fader til den senere britiske premierminister (1834-1835 og 1841-1846) af samme navn, i landsbyen Peelfold nær Oswaldtwistle.

Referencer

Eksterne henvisninger 

Byer i England
Lancashire
Kirkens Korshær

Kirkens Korshær  er en privat hjælpeorganisation, der med udgangspunkt i folkekirkelige værdier udfører socialt arbejde i Danmark. Kirkens Korshær arbejder blandt samfundets mest marginaliserede og udstødte grupper, narkomaner, psykisk syge, alkoholikere og hjemløse etc. 

Kirkens Korshær blev grundlagt 12. oktober 1912 af H.P. Mollerup, som dermed blev den første chef for Kirkens Korshær. Organisationen har ca. 450 ansatte og 9000 frivillige, der bl.a. driver varmestuer, herberger, skæve boliger, beskæftigelsesprojekter, væresteder for børnefamilier, rådgivningstjenester som Arresthustjenesten og Sct. Nicolai Tjenesten  i 26 byer i hele Danmark. 

Det tætte forhold mellem Kirkens Korshær og den danske folkekirke ses bl.a. af, at der er ansat korshærspræster, som både er almindelige sognepræster og virker i Kirkens Korshær.

Genbrugsbutikker 

Kirkens Korshær driver 250 genbrugsbutikker over hele Danmark, der bestyres af frivillige. Indtjeningen fra genbrugsbutikkerne er med til at finansiere hjælpearbejdet. Fra 2010 til 2012 oplevede genbrugsbutikkerne en stigende omsætning fra ca. 90 mio. kr. til 109 mio. kr.

Ledelse 
Jeanette Bauer er chef for Kirkens Korshær.

Tidligere chefer 
Bjarne Lenau Henriksen 1987-2011
Helle Christiansen 2011-2021

EuroDiaconia 
Kirkens Korshær er medlem af Eurodiaconia, et netværk af europæiske kirker og kirkeligt funderede ngo'er, der hjælper udsatte mennesker og arbejder for en positiv udvikling på socialområdet.

Kompasset Kirkens Korshær 
Kompasset Kirkens Korshær er en rådgivningstjeneste for hjemløse migranter uden registrering i Danmark, der blev oprettet i 2012 og åbnede i januar 2013. Dets hovedformål er at rådgive og støtte hjemløse migranter i København. Desuden at indsamle og formidle viden om hjemløse migranter i Danmark. 

Målgruppen er dé hjemløse migranter, der ikke har registrering i Danmark i form af CPR- eller udlændingenummer. Gruppen omfatter primært EU- og EØS-borgere, herunder central- og østeuropæere, som på grund af arbejdskraftens frie bevægelighed i EU kommer til Danmark for at søge arbejde. Hertil mennesker med oprindelse i Vestafrika, som har opnået midlertidig eller permanent opholdstilladelse i et af de sydeuropæiske EU-lande (tredjelandsborger).

Referencer

Eksterne henvisninger 

 Kirkens Korshærs hjemmeside

Danske kirkelige foreninger
Velgørenhedsorganisationer
Etableret i 1912
Niacin

Niacin eller B3vitamin kan produceres i næsten alle organismer fra planter til mennesket. Vitaminet dannes ud fra Tryptophan. Mangel på niacin medfører sygdommen pellagra.

Eksterne links med dansk indhold 
 DTU Fødevareinstituttet: Indhold af Niacin i fødevarer 
 DTU Fødevareinstituttet: Indhold af niacin i fødevarer 

Vitaminer
Aromatiske forbindelser
Pellagra

Pellagra er en sygdom, der skyldes mangel på B3 vitamin (niacin). 
Sammenhængen blev opdaget af Joseph Goldberger.

Pellegra er en lyslokaliseret, hyperpigmenteret dematitis med tørhed af læber, mundhule og glossitis.

Eksterne henvisninger 

Mangelsygdomme
Amerikansk silkehale

Amerikansk silkehale (Bombycilla cedrorum) er en spurvefugl i silkehalefamilien.

Den lever over det meste af Nordamerika. Den er specialiseret til at spise frugt.

Kilder/Eksterne henvisninger 
 All About Birds. (Engelsk)

Nordamerikas fugle
Silkehaler
Leeds and Liverpool-kanalen

Leeds and Liverpool-kanalen er en skibskanal i det nordlige England. Den løber fra Liverpool, Merseyside, til Leeds, West Yorkshire. Kanalen stod færdig i 1816, og er med sine ca. 200 km den længste kunstige vandvej i England. Den forbinder Nordsøen med det Irske Hav.

Se også 
Kanaler i Storbritannien

Kanaler i England
Fodboldstøvler

Fodboldstøvler er fodtøj med knopper under sålerne. De bliver brugt for at stå bedre fast på en græsbane og bruges under udøvelse af sporten fodbold.

Fodboldstøvler har udviklet sig sammen med spillet, og denne udvikling, sammen med udviklingen af selve fodbolden, der har gjort spillet meget hurtigere end oprindeligt.

Moderne fodboldstøvler er små og lette, med et optimeret mønster i knopperne, der giver både den fornødne mulighed for at stå fast og samtidigt ikke hindrer bevægelsesfriheden. De er også ofte udstyret med zoner, der giver ekstra boldkontrol.

Historisk 
Oprindeligt var fodboldstøvler nogle almindelige støvler med korte skafter, der snøredes helt op over anklen. Knopperne var påsømmede korkskiver, med en diameter omkring 2 centimeter, der blev lagt i lag og tilsammen dannede en knop på op til én centimeters tykkelse. Efterhånden som knopperne blev slidt, kunne sømmene stikke ud og være til stor fare.

Op gennem årene er støvlerne blevet lettere og lettere, og skafterne krøb nedad, så det mere var fodboldsko end støvler.

Det blev samtidigt en mærkevare, hvor især Adidas og Puma sad på markedet. Der var også danske mærker, men de spillede en mere perifer rolle.

I denne periode blev der introduceret støvler med skrueknopper, hvor man kunne tilpasse knopperne til banens tilstand.

Man havde korte knopper til normale baner, lange knopper til bløde og store gummiknopper til hårde baner.

De udskiftelige knopper er blevet umoderne i dag, hvor man er mere tilbøjelig til at have forskellige støvler til forskellige forhold.

Af kendte nutidige mærker kan nævnes:

 Adidas
 Asics
 Diadora
 Hummel
 Joma
 Lotto
 Nike
 Puma
 Reebok
 Select

Støvler
Sportsfodtøj
Kevin Mitnick

Kevin Mitnick (født den 6. august 1963, død 16. juli 2023) var en af de mest berømte hackere, der nogensinde er blevet fængslet. Han blev idømt en straf som mange mener er temmelig hård i forhold til hans forbrydelse.

Kronologisk historie 
 2003 – Medstifter og ejer af firmaet Mitnick Security, der tilbyder konsulenter til sikkerhedsspørgsmål. Forfatter om IT-sikkerhed. 
 2003 – Den 21. januar kunne Mitnick, i live TV, gå på nettet for første gang siden sin arrestation i 1995. Den første hjemmeside han besøgte var kærestens weblog, Labmisstress.com.
 2002 – Løsladelse fra fængslet med den klausul, at han under ingen omstændigheder måtte komme i nærheden af en computer eller internettet.
 1995 – Mitnick blev anholdt af FBI den 15. februar. Han blev anklaget og dømt for at bryde ind i en af USA's mest sikre computersystemer.
 1994 – I julen bryder Mitnick ind i Tsutomu Shimomura's computere i San Diego, Californien. Mindre end 2 måneder senere havde Tsutomu sporet Mitnick i en elektronisk jagt tværs over USA.
 1990 – Måtte gå under jorden i over et år efter beskyldninger for, at pille ved en TRW-kreditvurderingscomputer. En arrestordre blev udstedt, men af uvisse grunde forsvandt den fra Politiets system uden forklaring. 
 1988 – Erkendte sig skyldig i en anklage for computersvindel og en anklage for at være i besiddelse af ulovlige langdistanceadgangskoder, efter at være blevet fanget for natlige angreb i et forsøg på at tiltvinge sig adgang til Digital's firmanetværk, også kaldet Easynet, med det formål at stjæle en kopi af Digital's VMS minicomputer-styresystem.
 1987 – Dom for at stjæle software fra Santa Cruz Operation (SCO).
 1983 – Dom for at bryde ind i Pentagons computersystem via ARPANET fra en af universitetet USCs terminaler. 
 1981 – Dom for at ødelægge data på et computernetværk og for at stjæle administratormanualer fra telefonselskabet.

Referencer 

It-forbrydere
Personer fra USA
FBI

Federal Bureau of Investigation (FBI), tidligere Bureau of Investigation (BOI), er USAs nationale sikkerhedstjeneste og forbundspoliti, der efterforsker forbrydelser, som strækker sig på tværs af USA's forbundsstater. FBI er underlagt U.S. Department of Justice, en del af U.S. Intelligence Community og refererer både til landets Justitsminister og chefen for nationale efterretninger. Som landets førende myndighed inde for anti-terrorisme, kontraspionage og kriminalefterforskning har FBI jurisdiktion over mere end 200 typer af føderale forbrydelser.

FBI er på mange måder unik i sine funktioner, men hvad angår national sikkerhed kan fx britiske MI5 og danske PET sammenlignes med dem. 

Den øverste chef for FBI kaldes director og udpeges af præsidenten for en tiårig periode. Siden 1972 skal vedkommende derudover godkendes af Senatet. Den nuværende chef er Christopher A. Wray. Den mest berømte FBI-chef i tidens løb er J. Edgar Hoover, der var chef for FBI (og BOI) i hele 48 år fra 1924 indtil sin død i 1972.

Personel 
FBI har 56 afdelinger fordelt på USAs større byer samt flere end 400 kontorer i mindre byer og uden for landets grænser. 
Selvom FBI primært fokuserer på det nationale, har de også sat et vigtigt internationalt fodaftryk. FBI har over 60 udenlandske afdelinger (kaldet legal attachés) og over 12 små kontorer på amerikanske ambassader og konsulater rundt om i verden. Meningen med disse udenlandske kontorer er at koordinere med de respektive landes sikkerhedstjenester. FBI udfører af og til hemmelige internationale aktiviteter. Disse udenlandske aktiviter kræver koordinering på tværs af de statslige myndigheder.

FBI har ca. 35.000 ansatte. Disse inkluderer specialagenter og støttepersonel såsom efterretningsanalytikere, sprogspecialister, forskere og it-specialister.

Opgave 
FBI's opgave er "at beskytte det amerikanske folk og at opretholde USA's forfatning". De aktuelle prioriteter i 2017 er at:
 Beskytte USA mod terrorangreb
 Beskytte USA mod udenlandske efterretningsoperationer og spionage
 Beskytte USA mod it-baserede angreb og højteknologiske forbrydelser
 Bekæmpe offentlig korruption på alle niveauer
 Beskytte borgerrettigheder
 Bekæmpe større økonomisk kriminalitet
 Bekæmpe betydelig voldelig kriminalitet

Chefer 
For Bureau of Investigation (1908–1935)

For Federal Bureau of Investigation (fra 1935)

Se også 
 FBI Ten Most Wanted Fugitives

Referencer

Eksterne henvisninger 

  

 
Akronymer
Beskæftigelsesministeriet

Beskæftigelsesministeriet blev oprettet som et selvstændigt ministerium i 1942 under navnet Arbejdsministeriet.  er beskæftigelsesminsteren Ane Halsboe-Jørgensen.

Opgaver 
Departementets opgaver er at udforme den overordnede politik og styring på Beskæftigelsesministeriets område. Det har udviklet sig til følgende hovedområder og love: Arbejdsmiljølovgivningen, lovgivning om arbejdsløshedsforsikring, lov om en aktiv beskæftigelsesindsats, arbejdsretlige spørgsmål og arbejdsmarkedsservice. Arbejdsmarkedsservice omfatter den offentlige arbejdsformidling (AF) og en aktiv arbejdsmarkedspolitik mv.

Under ministeriet hører blandt andet Styrelsen for Arbejdsmarked og Rekruttering og Arbejdstilsynet (AT) samt Det Nationale Forskningscenter for Arbejdsmiljø.

Referencer

Se også 
 Danske beskæftigelsesministre

Etableret i 1942
Arbejdsmarkedet i Danmark
Danske ministerier
Beskæftigelsespolitik
Beskæftigelsesministerier
Godhed

Ordet godhed har flere betydninger eller specialiseringer:
Godhed (filosofi) – Godhed er det modsatte af ondskab.
Godhed (fysik) – I f.eks. elektronikken taler man om godhed i forbindelse med spoler ved en bestemt frekvens og specielt svingningskredse. Den kaldes også Q-faktor.
RettighedsAlliancen

RettighedsAlliancen (Tidligere AntiPiratGruppen) er en sammenslutning af organisationer i de kreative brancher inden for musik, film, tekstproduktion og design, og arbejder med at gøre ulovlig kopiering mindre udbredt. RettighedsAlliancen repræsenterer mere end 85.000 danske rettighedshavere.

RettighedsAlliancen har 25 medlemmer er IFPI Danmark, KODA, Dansk Artist Forbund, Dansk Musiker Forbund, Dansk Skuespillerforbund, Danske Filminstruktører, Danske Dramatikere, Producentforeningen, Foreningen af Danske Videogramdistributører, Foreningen af Filmudlejere i Danmark (FAFID), Nordisk Copyright Bureau (NCB), Danske Skønlitterære Forfattere, Forlæggerforeningen, Dansk Journalistforbund, Udvalget til Beskyttelse af Videnskabeligt Arbejde (UBVA) og Louis Poulsen Lighting A/S.

RettighedsAlliancen tager sig ikke af ulovlig softwarekopiering. Sådanne krænkelser håndteres af Business Software Alliance (BSA).

Se også 
 Ophavsret
 Piratkopiering

Eksterne henvisninger 
 Rettighedsalliancen

Brancheforeninger i Danmark
999

Konge i Danmark: Svend Tveskæg 986/87-1014

Se også 999 (tal) og 999 (band)

Begivenheder 
 Pave Gregor 5. (996-999) afløses af Pave Silvester 2. (999-1003) 
 De irske konger Mael Sechnaill og Brian Bórama, knuser et oprør i Slaget ved Glen Máma.

Født 
 Berengar af Tours - fransk teolog (død 1088)

Dødsfald 
 Tore Hjort - norsk høvding (født ukendt)

Eksterne henvisninger 

99